Държавен вестник, бр. 88, 2025 г., стр. 39

БРОЙ  88	
Д Ъ Р Ж А В Е Н  В Е С Т Н И К 	
СТР.  39   
1. Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална квалификация 
съгласно Закона за професионалното образование и обучение  
За придобиване на втора и трета степен на професионална квалификация по професията 
„Геология и геофизика“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация 
• за лица, навършили 16 години – завършен първи гимназиален етап.
1.1.2. За придобиване на трета степен на професионална квалификация  
• за ученици – завършено основно образование;
• за лица, навършили 16 години – придобито право за явяване на държавни зрелостни
изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. Описание на професията
2.1. Втора степен на професионална квалификация по професията
Лицата, придобили втора степен на професионална квалификация по професията
„Геология и геофизика“, могат да работят в различни сфери, свързани с проектиране и 
изпълнение на дейности в областта на геолого-проучвателното дело, опазването на околната 
среда, регионалното развитие и инфраструктурата. Геологията и геофизиката заемат водещо 
място при изучаването на дълбочинния строеж на земната кора и имат изключително важно 
значение при търсенето и проучването за находища на полезни изкопаеми, а също така за 
промишленото, гражданското и минното строителство.  
Работниците с тази професия най-често извършват следните дейности: геоложко 
картиране, геоложко търсене и проучване, извършване на минераложки, петрографски, 
структурно-геоложки и други изследвания, реализиране на измервателни схеми и извършване 
на повърхностни геофизични измервания, обработване и анализиране на данните. 
2.2. Трета степен на професионална квалификация по професията 
Лицата, придобили трета степен на професионална квалификация по професията 
„Геология и геофизика“, могат да работят в същите сфери и да изпълняват същите дейности, 
както и лицата, придобили втора степен по същата професия. На работниците, придобили 
трета степен, могат да бъдат възлагани някои по-отговорни дейности, като поемане на 
отговорност за работата на трети лица, документиране на проучвателни изработки, вземане, 
съхраняване и транспортиране на материали от минни и повърхностни проучвания, 
извършване на опробване при инженерно-геоложко проучване, извършване на сондажни 
геофизични измервания, извършване на мониторинг на геоложката среда, интерпретиране на 
получените резултати. 
Придобилите втора и трета степен на професионална квалификация геолози и 
геофизици при изпълнение на трудовите си дейности носят отговорност за собствената си 
безопасност, целесъобразното и ефективното използване на поверената им техника,